Офис на НАП Младост

Офис на НАП Младост, в който се намират салоните за обслужване на клиенти, е с адрес: бул. "Цариградско шосе" №111 /в сградата на Изпълнителна агенция "Държавна собственост" към Министерство на отбраната/, п. к. 1784, телефони за връзка 02/ 9760446; 02/ 9760488.

Офисът се намира в непосредствена близост до София Тех Парк, Площад на авиацията и зала Арена Армеец София.

Най-близките спирки на градски транспорт са:

Тролейбусни линии 4, 5, 8, 11 – спирка „Площад на авиацията“.

* Автобусни линии 84, 184, 280, 305, 306, 1, 3, 5, 6 – спирка „Площад на авиацията“.
* Автобусни линии 84, 184, 280, 305, 306, – спирка „Площад на авиацията“ /посока хотел Плиска/.

Разстоянието до сградата е около 450 м., като част от пешеходния маршрут е стръмен и неравен.

Пред сградата има обществен паркинг, с обозначени места за преференциално паркиране на превозни средства, превозващи хора с увреждания. Общият капацитет на паркинга е 32 паркоместа.

Пред входа на офиса има 9 стъпала. Вдясно има изградена рампа с полегат наклон. Салоните за обслужване на клиенти са на партерния етаж на сградата.

Налична е система за управление на опашките, която се намира на 3-4 метра разстояние от входната врата, над нея е разположено информационно табло. Преминава се последователно през голямо и през по-малко фоайе. Веднага в дясно се намира салон 101, в който са гишета за обслужване на клиенти от 1 до 8. Вратата се отваря навътре и надясно. Срещу салона се намира охрана. Непосредствено след тях има врата, водеща до по-тесен и дълъг коридор. В него вдясно са разположени салон 102, в който са гишета от 9 до 13., като вратата се отваря навън и наляво, и салон 103, в който са гишета от 14 до 17, като вратата се отваря навътре и надясно.

Осигурено е обслужване чрез видео жестов превод за хора с увреден слух.

Има възможност за предварително уговаряне на час за посещение, чрез позвъняване на телефоните за връзка, както и при необходимост, за асистирано обслужване в близост до сградата поради стръмния и неравен пешеходен маршрут до нея.

В офиса има постоянно присъствие на охрана.